Diari Oficial de la Generalitat Valenciana


Sumari del DOGV 6601, del 05-09-2011 (2011/9117)

Informació pública de l'alternativa tècnica de la proposta de programa d'actuació integrada del sector de sòl urbanitzable amb ordenació detallada número 9 Rodeta del Pla General d'Ordenació Urbana de Callosa d'En Sarrià.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6601

Data del DOGV
:   05-09-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/9117


Data del document
:   19-08-2011

Organisme emissor
:   Excavaciones Bolo y Baldomero, SL

Tipus de document
:   Anunci

Descriptors 

:   * Callosa d'en Sarrià
    * empresa privada
    * pla d'urbanisme

Informació pública de l'alternativa tècnica de la proposta de programa d'actuació integrada del sector de sòl urbanitzable amb ordenació detallada número 9 Rodeta del Pla General d'Ordenació Urbana de Callosa d'En Sarrià. [2011/9117]  
La mercantil Excavaciones Bolo y Baldomero, SL, amb CIF P36802100 i domicili en la partida Basseta, núm. 1 de Altea, 03615, (Alacant), té la intenció de presentar una proposta de programa d'actuació integrada del sector de sòl urbanitzable número 9 Rodeta del PGOU de Callosa d'En Sarrià, a l'empara del que establix la Llei 16/2005 Urbanística Valenciana (LUV) i el Decret 67/2006, modificat pel Decret 36/2007, pel qual s'aprova el Reglament d'Ordenació i Gestió Territorial i Urbanística (ROGTU).  
  
En sessió ordinària celebrada el dia 30 de març de 2011, el Ple de l'Ajuntament de Callosa d'En Sarrià va acordar iniciar el procediment i aprovar les bases particulars de concurs de l'esmentat programa; l'anunci del concurs al Diari Oficial de la Unió Europea que va ser publicat el dia 2 d'abril de 2011 i es va procedir, en data 13 d'abril de 2011, a la publicació en el Diari Oficial de la Comunitat Valenciana. El 19 d'abril de 2011 es van publicar las bases particulars en el Butlletí Oficial de la Província d'Alacant.  
L'àmbit de l'actuació es correspon amb l'àrea del sector de sòl urbanitzable número 9 Rodeta, definit pel PGOU de Callosa d'En Sarrià.   
  
Es fa constar que, en aplicació del que disposa l'article 134.2 de la LUV, es troben a disposició de qualsevol interessat, des del dia 22 d'agost de 2011, els documents establits en l'apartat a i f de l'article 126 de la LUV, en relació amb l'article 134.1 de l'esmentada llei, consistents en projecte d'urbanització, amb els seus respectius annexos, en la notaria de José Alberto López Gómez, sítia al carrer d'Adolf Salvà, número 2, 03849, Callosa d'En Sarrià.   
És procedent, en relació amb els articles 293.1 i 554 del Reglament d'Ordenació i Gestió Territorial i Urbanística (ROGTU), iniciar pel termini d'un mes la informació pública dels documents exposats que començarà el dia després a la publicació d'aquest anunci.  
De la mateixa manera, s'informa que totes les persones físiques i jurídiques, encara que no tinguen la condició d'interessades, podran comparéixer en horari d'atenció al públic (de 10.00 a 14.00 hores, de dilluns a divendres) en l'esmentada notaria, a fi d'obtindre informació sobre la documentació exposada, a fi que puguen, si és el cas, presentar les al·legacions que estimen oportunes. També podran fer-ho en l'Ajuntament de Callosa d'En Sarrià, situat a la plaça d'Espanya, número 1, en dies i hores hàbils d'atenció al públic.   
Prèviament a la publicació d'este anunci, segons establix l'article 134.4 de la LUV, s'ha practicat avís als titulars cadastrals de drets afectats per l'actuació. Este edicte val per a esmenar qualsevol defecte en què es puga incórrer en l'esmentat avís i per a notificar a aquells titulars cadastrals que siguen desconeguts, de parador ignorat o als que, intentada la notificació, esta no s'haja pogut practicar, segons el que disposa l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú i 296.4 del ROGTU, sense perjuí que l'avís als dits titulars s'efectue, addicionalment, per mitjà de publicació en el Butlletí Oficial de la Província d'Alacant.  
  
Davant de qualsevol dubte o consulta, podran dirigir-se a les nostres oficines situades a Altea, partida Basseta, núm. 1, 03587, (Alacant), telèfon 388 066 652, i podran concertar cita per a ser atesos en la seu notarial o en el domicili social de la mercantil aspirant a urbanitzador.  
  
Altea 19 d'agost de 2011.- L'apoderat: Francisco Bolo Ausias.